เอไอเผยรัฐบาล อาเบะ ของญี่ปุ่น ไร้เมตตา แขวนคอนักโทษ 3 คน
21 ก.พ.55 แอมเนสตี้ อินเตอร์เนชั่นแนล ออกแถลงการณ์ต่อต้านโทษประหารชีวิตที่เกิดขึ้นล่าสุดในญี่ปุ่น โดยมีรายละเอียด และท่าทีตามแถลงการณื ดังนี้0 0 0การประหารชีวิตนักโทษสามคนในครั้งนี้แสดงความถดถอยครั้งสำคัญของพรรคเสรีประชาธิปไตย ที่เพิ่งจัดตั้งรัฐบาลขึ้นมาใหม่ แอมเนสตี้ อินเตอร์เนชั่นแนล กล่าวการประหารชีวิตนักโทษครั้งนี้ถือเป็นการประหารชีวิตครั้งแรกนับแต่คณะรัฐมนตรีเข้าดำรงตำแหน่งเมื่อเดือนธันวาคม 2555 ทำให้เกิดความหวาดกลัวว่าอาจมีการประหารชีวิตเพิ่มขึ้นในช่วงที่นายกรัฐมนตรีอาเบะดำรงตำแหน่งนายมาซาฮิโร คานากาวา (Masahiro Kanagawa) อายุ 29 ปีได้ถูกแขวนคอที่เรือนจำTokyo Detention Centreเมื่อวันพฤหัสบดีพร้อมกับนายคาโอรุ คาบายาชิ (Kaoru Kobayashi) อายุ 44 ปีที่เรือนจำOsaka Detention Centreและนายเคคิ คาโนะ (Keiki Kano) อายุ 62 ปีที่เรือนจำNagoya Detention Centreทั้งนายโคบายาชิและนายคาโนะได้ถูกประหารชีวิตแม้อยู่ในระหว่างกระบวนการขอให้มีการไต่สวนคดีใหม่ โรซีน ไรฟ์ (Roseann Rife)หัวหน้าแผนกเอเชียตะวันออก แอมเนสตี้ อินเตอร์เนชั่นแนล กล่าวการประหารชีวิตครั้งนี้เกิดขึ้นอย่างเป็นความลับ นับเป็นการกระทำที่โหดร้ายเหมือนการฆ่าคนตายโดยเจตนา ก่อนหน้านี้ช่วงที่นายชินโซ อาเบะ เคยดำรงตำแหน่งนายกรัฐมนตรีช่วงสั้นๆ รัฐบาลของเขาเคยแสดงความโหดเหี้ยมอย่างน่าตกใจในการเดินหน้าประหารชีวิตบุคคลมาแล้ว ทำให้เกิดความกลัวว่าจะเกิดกระแสการสังหารอย่างเลือดเย็นรอบใหม่โดยรัฐ และทำให้เกิดการตั้งคำถามว่าการประหารชีวิตแบบนี้เป็นไปเพื่อจุดประสงค์ทางการเมืองล้วนๆ หรือเปล่าแทนที่จะลงนามในคำสั่งให้ประหารชีวิตเพิ่มขึ้น เราเรียกร้องให้นายซาดาคาสุ ทานิงากิ (Sadakazu Tanigaki) รัฐมนตรีว่าการยุติธรรมหยุดเพื่อพิจารณาและทบทวนข้อเท็จจริง เพราะว่าตอนนี้กว่าสองในสามของประเทศต่างๆ ในโลกไม่ได้ใช้โทษประหารแล้ว ซึ่งหักล้างข้ออ้างถึงความจำเป็นของโทษประหาร ญี่ปุ่นเป็นหนึ่งในประเทศกลุ่มน้อยที่ยังใช้โทษประหารชีวิตอยู่ เราขอเรียกร้องให้รัฐมนตรีดำเนินการเพื่อให้มีการอภิปรายสาธารณะเกี่ยวกับการใช้โทษประหารชีวิตในอนาคตเพียงเวลาไม่ถึงปีที่นายชินโซ อาเบะดำรงตำแหน่งนายกฯ ระหว่างเดือนกันยายน 2549 - กันยายน 2550 มีการประหารชีวิตนักโทษ 10 คน นับเป็นอัตราการประหารชีวิตสูงสุดภายใต้รัฐบาลของพรรคเสรีประชาธิปไตย (LDP)ในขณะที่นายซาดาคาสุ ทานิงากิ รัฐมนตรีว่าการยุติธรรมก็แสดงออกอย่างชัดเจนในการสนับสนุนโทษประหารชีวิต ทำให้เกิดข้อกังวลว่าจะมีการประหารชีวิตเพิ่มขึ้นจำนวนนักโทษประหาร 134 คนในปัจจุบัน นับเป็นจำนวนมากสุดในช่วงเวลากว่าครึ่งศตวรรษที่ผ่านมาของญี่ปุ่น ปรกติแล้วนักโทษมักได้รับแจ้งว่าจะถูกประหารล่วงหน้าเพียงไม่กี่ชั่วโมง บางคนไม่ได้รับการเตือนเลยด้วยซ้ำ ส่วนครอบครัวของพวกเขามักได้รับแจ้งเมื่อการประหารชีวิตได้เกิดขึ้นแล้วแอมเนสตี้ อินเตอร์เนชั่นแนล ต่อต้านโทษประหารชีวิตในทุกกรณีโดยไม่มีข้อยกเว้น ไม่ว่าพฤติการณ์ของความผิดจะเป็นอย่างไร ไม่ว่าผู้กระทำผิดจะมีลักษณะแบบใด หรือไม่ว่าจะเป็นการประหารชีวิตด้วยวิธีการใด โทษประหารเป็นการละเมิดสิทธิที่จะมีชีวิตรอด และถือเป็นการลงโทษที่โหดร้าย ไร้มนุษยธรรม และย่ำยีศักดิ์ศรีมากที่สุด
21 ก.พ.55 แอมเนสตี้ อินเตอร์เนชั่นแนล ออกแถลงการณ์ต่อต้านโทษประหารชีวิตที่เกิดขึ้นล่าสุดในญี่ปุ่น โดยมีรายละเอียด และท่าทีตามแถลงการณื ดังนี้ 0 0 0
ชินโซ อาเบะ,ญี่ปุ่น,แขวนคอ,แถลงการณ์,แอมเนสตี้ อินเตอร์เนชั่นแนล,โทษประหารชีวิต